শেষ হলো বিশ্বকাপ নামের এক মহাযুদ্ধ। যে যুদ্ধ মনে করিয়ে দিলো ইতিহাসকে। শেষ পর্যন্ত সেই যুদ্ধে জয় হলো ঐতিহ্যের। বিশ্ববাসী আরেকবার দেখলো ফরাসি বিপ্লব। এ বিপ্লব ফুটবলের। এ বিপ্লব ফরাসিদের সেই বাস্তববাদী দর্শনের। বিশ্বকাপ ফ্রান্স আগেও জিতেছে। ফাইনাল তারা আগেও খেলেছে বার দুয়েক। কিন্তু এবারের ফাইনালের আগে তৈরি হয়েছিল অন্যরকম এক আবহ। যেখানে প্রতিপক্ষকে ঘিরে পৃথিবী জুড়ে বইতে শুরু করে আবেগের জোয়াড়! সেই আবেগের বিপরীতে দাঁড়িয়ে জয়ী হলো ফ্রান্স। ফরাসিদের এই সাফল্যের পেছনে ছিলো তাদের বাস্তববাদী ফুটবল দর্শন।